open-index/open-wikipedia-markdown huggingface dataset:
Vikersund Idrettsforening

**Vikersund Idrettsforening** (stiftet 16. desember 1894 som *Vikersund Skiklub*) er et idrettslag fra Vikersund i Buskerud.

## Historie
Forløperen til dagens Vikersund idrettsforening er *Vikersund Skiklub* som ble stiftet 16. desember 1894.

Fram til 1911 var det stor aktivitet i skiklubben, og klubben arrangerte blant annet fire landsrenn på rad. Samme år var det også stor interesse for andre idretter i Vikersund, og Vikersund Skiklub tok initiativ til stiftelse av en idrettsforening for Vikersund og omegn. Den nye foreningen fikk navnet *Vikersund og Omegns idrætsforening*, men ble to år senere døpt om til *Vikersund idrætsforening*. 
## Idrettsanlegg
Vikersund idrettsforening eier og drifter idrettsanlegget på Tangen i Vikersund. Her ligger klubbens to klubbhus, flere fotballbaner og et skateanlegg som tidligere var håndballbane. I tillegg er Vikersund idrettsforening medeier i Vikersund Hoppsenter.

## Idrettsgrupper
### Alpint
Utøvere med både ski og snøbrett som holder til i Vikersund Alpinsenter. 

### Fotball
Vikersunds A-lag i fotball spiller i 5. divisjon for herrer etter opprykk fra 7. divisjon.

### Håndball
Håndball i Vikersund ble etablert i 1938, men aktiviteten ble midlertidig stanset under andre verdenskrig. Håndballen kom i gang igjen i 1945 og bidro til etableringen av Buskerud Håndballkrets. Etter en ny nedleggelse ble sporten gjenopptatt i 1970.

## Kjente idrettsutøvere

* Kristian Hovde

## Eksterne lenker
* 
* Vikersund Fotball 
* Vikersund Håndball 
* Vikersund Skiflyging
Tania Kjeldset

**Tania Kjeldset**  (født 4. desember 1960 i San Francisco) er en norsk forfatter og illustratør. 

Hun vokste opp i Oslo og fikk utdannelse som tegner ved Statens Håndverks- og kunstindustriskole der hun fullførte Diplom-oppgave i 1989.  Hun debuterte som forfatter med bildeboka *[[Eplemadammen]]*  i 1995 og har siden skrevet og illustrert flere barne- og bildebøker, bl.a. serien om Stine.  

*Juli* ble nominert til UPrisen i 2010. Juli er oversatt til svensk, fransk og tysk. 

Tania Kjeldset underviser barn og unge i kreativ skriving, har siden 2008 vært fast gjestelærer ved skrivekunstlinjen,Nansenskolen, og også vært tilknyttet kulturskolen i Sørum en periode som skrivelærer.    

## Utgivelser
* 1995: *[[Eplemadammen]]*, bildebok
* 1997: *[[Kåpen]]*, bildebok
* 1999: *[[Hårfine floker]], juniorroman*
* 2000: *[[I drømme kan allting skje]]*, antologi
* 2001: *Småskumle grøss*, antologi
* 2001: *[[Stine, klasse 1 A|Stine, klasse 1A]]*
* 2002: *[[Stine og skoletannlegen]]*
* 2003: *[[Stine kan ikke svømme]]*
* 2004: *[[Heia Stine!]]*, samleutgave av de tre første Stine-bøkene
* 2004: *Mia og Gisken. I all hemmelighet.* Psevd. Vilde Vik (skrevet sammen med Lise Männikö)
* 2005: *[[Kanskje kommer aldri]]*,  juniorroman
* 2009: *Juli,* ungdomsroman
* 2010: *Nesten som før,* antologi
* 2010: *Stine på klassetur*
* 2013  *Tapt og funnet*, antologi
* 2015: *Volum,* antologi
* 2017: *Halloween*, noveller (voksen)

## Referanser


## Kilder
*Presentasjon av Tania Kjeldset i Forfatterkatalogen på Forfattersentrums nettsider

## Eksterne lenker

* Cappelen forlags forfatterpresentasjon
WGC Champions

**WGC Champions** (offisielt **WGC–HSBC Champions**) er en profesjonell golfturnering som arrangeres i Kina i samarbeid mellom PGA-touren, Europatouren, Asiatouren, Australasiatouren og Sunshine-touren. Den ble arrangert for første gang i november 2005, som åpningsturnering for 2006-sesongen på Europatouren.

## Vinnere

## Eksterne lenker
*
Kurt Eisner

**Kurt Eisner** (født 14. mai 1867 i Berlin, drept 21. februar 1919 i München) var en bayersk politiker.

## Liv og virke
### Bakgrunn og ekteskap
Eisner var sønn av den jødiske tekstilfabrikanten Emanuel Eisner, og vokste opp i Berlin. Han studerte ved Friedrich-Wilhelm-universitetet, og virket han som teaterkritiker, og redigerte en rekke sosialistiske aviser. 

Han ble gift med malerinnen Elisabeth Hendrich i 1892 og sammen fikk de fem barn, men de ble skilt i 1917.  Eisner giftet seg deretter med Elise Belli, en redaktør. Sammen med henne fikk han to døtre.

### Politisk virke
Han var kritisk innstilt til Karl Marx' tese om den historiske materialisme, en historisk forklaringsmodell som var gått inn som en bærebjelke i partiet SPDs teoretiske grunnlag. Hans tenkning var sterkt påvirket av filosofen Friedrich Nietzsches verker. Han var på linje med Nietzsche i hans likhetstenkning. Men på samme tid tok han avstand fra meget annet ved Nietzsche, og anså ham som monstrøs og dyster. Ettersom Eisner var pasifist og sosialist, avviste han Nietzsches dyrkelse av det sterke. 

I 1917 sluttet Eisner seg til Tysklands uavhengige sosialdemokratiske parti (USPD, *Unabhängige Sozialdemokratische Partei Deutschlands*), og ble dømt for forræderi i 1918 på grunn av å ha anstiftet en streik blant arbeidere ved ammunisjonsfabrikker.

### Revolusjonsleder
Etter at han ble løslatt organiserte han en revolusjon som styrtet monarkiet i Bayern. Han utropte Bayern som republikk den 9. november 1918 og ble selv Fristaten Bayerns ministerpresident. 

Ved valgene i februar 1919 led han nederlag. Han ble skutt og drept av den høyrekonservative aktivisten grev Anton von Arco auf Valley mens han var på vei til den bayerske landdagen for å overrekke sin avskjedssøknad. 

Drapet på Eisner ledet til en kommunistisk oppstand og utropelse av en kortvarig bayersk sovjetrepublikk.

## Referanser
Musikk i middelalderen

**Musikk i middelalderen** er musikk fra perioden mellom ca. år 500 og 1400. Musikken er i stor grad anonym og domineres i størstedelen av perioden av kirkelig musikk, spesielt gregoriansk sang. Først på 1300-tallet ble det alminnelig at komponistnavnet følger musikken. På omtrent samme tid blir flerstemt musikk populært, og begrepet *[[Ars nova]]* spiller en markant rolle.

## Kunstmusikk/kirkemusikk

Kunstmusikk fra middelalderen er stort sett ensbetydende med kirkemusikk, fordi det var denne musikken som ble ansett som viktig nok til å noteres ned, etter som det var både tungvint og dyrt å notere på datidens pergament. Det var kirken og munkene som var best organisert på denne tiden, og kirken var det eneste offisielle konsertlokale. Det ser derfor i etterkant ut som om kirkemusikken var det eneste rådende. Det fantes imidlertid også en rik kultur av verdslig musikk, som ble fremført av "artister" på torg og i gater.

### Framvekst av musikk-notasjon
Et viktig trekk ved det vi tenker på som klassisk musikk, er at den er notert ned på noter. Vårt moderne notasjons-system har sine røtter i kirkemusikken i middelalderen. Det ble etterhvert viktig å notere ned kirkemusikkens standardrepertoar, den gregorianske sangen, og neumene, forløperen til moderne notasjon, ble utviklet.

### Modal-epoken eller Notre-Dame-epoken

I perioden 1170-1250 var Notre-Dame-kirken i Paris et viktig senter for komponert flerstemmig musikk. Viktige komponister var Leonin og Perotin. De benyttet neumer, og et rytmisk system som kalles modalnotasjon.

### Ars antiqua
Perioden 1150-1300 betegnes *[[Ars antiqua]]*. I denne perioden vokser flere genrer fram, som motett, den polyfone cantilena, og teknikken hoquetus. Det viktigste var kanskje at den moderne måten å notere rytme på gradvis ble utviklet.

### Ars nova
1300-tallet ble betegnet allerede i samtiden som *[[Ars nova]]* (Den nye kunst). Italia opplever en velstandsperiode, og utvikler et rikt kulturliv. I Italia betegnes epoken som *[[Trecento]]*. Den klassiske musikken begynner til en viss grad å løsrive seg fra kirken.

**Italienske komponister:**

*Francesco Landini (1325–1397)

*Johannes Ciconia (1335–1411)

**Franske komponister:**

*Philippe de Vitry (1291–1361)

*Guillaume de Machaut (1300–1377)

**Musikkformer:**

*Franske Chanson-former: rondeau, virelai, ballade

*Italienske sangformer: Madrigal, caccia, ballata

*Isorytmisk motett

*Macheaut's Messe de Nostre Dame, den første komplette gjennomkomponerte messe.

## Tidslinje over komponister i middelalderen

## Se også

* Kalenda Maya – norsk middelaldermusikkgruppe
* Aurora Borealis – norsk middelaldermusikkgruppe

## Kilder
* Gads Musikhistorie
Multimedia Messaging Service

**Multimedia Messaging Service (MMS)** er et system som gjør det mulig å sende og motta forskjellige multimedia (for eksempel bilder, lyd og videoklipp) i tillegg til tekst, gjennom WAP-protokollen.

## Grunnleggende om MMS
MMS er en videreutvikling av **[[Short Message Service]]** (SMS) (SMS er et tekstmeldingssystem for mobile nettverk). MMS er ikke begrenset til meldinger med kun tekst. Multimediemeldinger med bilder, video, lyd osv. kan sendes og mottas.

### Hvordan MMS virker
MMS virker ved at en abonnent bruker en MMS-klient for å lage og sende en MMS-melding til én eller flere mottakere. En MMS-adresse kan enten være et E.164-telefonnummer (f.eks. *+4787654321*) eller en e-postadresse etter RFC 2822 (f.eks. *dittnavn@example.com*).

### Leveringsmetoder
Det er to leveringsmetoder i MMS: *øyeblikkelig* og *utsatt*:
# *øyeblikkelig levering*: Når MMS-klienten mottar en MMS-varsel vil den med én gang (uten brukerintervensjon) motta MMS-meldingen. Etter at meldingen er mottatt vil abonnenten bli varslet.
# *utsatt levering*: MMS-klienten varsler abonnenten om at en MMS-melding er tilgjengelig og lar abonnenten velge om og når meldingen skal mottas.

## Historie
MMS ble opprinnelig utviklet av *Third-Generation Partnership Program* (3GPP), et standardiseringsorgan med fokus på standarder for UMTS/GSM-nettverkene.

Siden da har MMS blitt tatt i bruk over hele verden og over både GSM/GPRS- og CDMA-nettverk.

MMS har også blitt standardisert av *Third-Generation Partnership Program 2* (3GPP2), et standardiseringsorgan fokusert på spesifikasjoner for CDMA-nettverk.

## Se også
* Short Message Service (SMS)
* Enhanced Messaging Service (EMS)
* GSM

## Protokoller
* EAIF &mdash; Nokias External Application Interface
* MM7 &mdash; 3GPP-standarden for MMS-applikasjoner

## Eksterne lenker
* Innføring i GSM Engelsk
Musikk i renessansen

**Renessansemusikk** er europeisk klassisk musikk skrevet i perioden 1400–1600. Renessansen som musikkhistorisk periode faller ikke nøyaktig sammen med periodene i andre deler av kulturhistorien. Til forskjell fra andre renessansekunstarter, oppsto renessansemusikken ikke i Italia, men i Nord-Europa – i det nordlige Frankrike, Nederland og Belgia. 

## Viktige komponister
### [[Den burgundiske skolen]]
*John Dunstaple (ca1385-1453)
*Gilles Binchois (1400–1460)
*Guillaume Dufay (ca1400-1474)

### [[Den fransk-flamske skolen]]
*Johannes Ockeghem (ca1410-ca1497)
*Josquin des Prez (ca1440-1521)
*Orlando di Lasso (ca1532-1594)

Den flamske skolen var sterkt preget av polyfoni.

### [[Romerske skole|Den romerske skolen]]
På 1500-tallet ble Trientkonsilet opprettet for å legge en kirkepolitisk strategi for den katolske motreformasjonen. Blant annet skulle kirkemusikken renses for alle verdslige elementer. Musikkinstrumenter ble forbudt, og bruken av polyfoni skulle minskes betraktelig. Formålet var å få tekstene i fokus. 

* Giovanni Pierluigi da Palestrina (1525–1594) ble en førende komponist i denne nye katolske kirkemusikken.
* Tomás Luis de Victoria (1548-1611 )
* Gregorio Allegri (1582–1652)

### England på 1500-tallet
*John Taverner (1490–1545) – kirkemusikk
*John Dowland (1563–1626) – musikk for sang og lutt
*William Byrd (1543–1622) – kirkemusikk

### [[Den venetianske skole]]n
Komponistene Andrea og Giovanni Gabrieli som virket i Markuskirken i Venezia utviklet på slutten av 1500-tallet en ny stil. Særlig karakteristisk var flerkor-teknikken.

## Tidslinje over renessansekomponister

## Kilder
*
Richard Bandler

**Richard Wayne Bandler** (født 1950) er oppfinneren av nevrolingvistisk programmering (NLP). 

Bandler møtte John Grinder da han var en student ved UCSC. Bandler (og Grinder) møtte Gregory Bateson da de flyttet til en liten landsby på Alba Road i Santa Cruz-fjellene. Bateson hadde stor påvirkning på utviklingen av NLP ved å forsyne dem med et intellektuell fundament og ved å introdusere dem for Milton Erickson.

I 1974 samarbeidet Bandler og Grinder for å lage modeller av Virginia Satir, Fritz Perlz og senere Ericksons språkmønstre. Disse resultatene ble publisert i Structure of Magic Volume I (1975), *The Structure of Magic Volume* II (1976), *Patterns of the Hypnotic Techniques of Milton H. Erickson Volume* I (1975), *Patterns of the Hypnotic Techniques of Milton H. Erickson Volume II* (1977) and *Changing With Families*. (1976)

Etter mye trøbbel med rettigheter til NLP kom Grinder og Bandler til en enighet i rettssaken de begge samtykket til at: *«they are the co-creators and co-founders of the technology of Neurolinguistic-Programming. Drs. Grinder and Bandler recognize the efforts and contributions of each other in the creation and initial development of NLP.»* I skrevet form, og i samme dokument: *«Dr. John Grinder and Dr. Richard Bandler mutually agree to refrain from disparaging each other's efforts, in any fashion, concerning their respective involvement in the field of NeuroLinguistic Programming.»* (Grinder & Bostic, 2001)

Bandler utviklet så Neuro-Sonics, Neuro-Hypnotic Repatterning, Persuasion Engineering og Design Human Engineering.

## Referanser


## Kilder
*Grinder & Bostic St Clair: Appendix A of Whispering in the Wind. (2001).

## Eksterne lenker
*
Fyllingen Fotball

**Fyllingen Fotball** er en fotballklubb fra Fyllingsdalen i Bergen. I 2012 ble klubben slått sammen med  og fikk navnet FK Fyllingsdalen. Oktober 2024 vedtok Fyllingen IL sitt styre å igjen starte med fotball, og Fyllingen Fotball var tilbake som fotballklubb.

## Historikk
Fyllingen nådde cupfinalen i 1990 og tok NM-sølv etter tap mot . I 1993 tapte klubben mot  i semifinalen. Fyllingen spilte flere sesonger i eliteserien, første gang i 1990 etter en rask klatring gjennom divisjonssystemet. Klubben deltok også i Cupvinnercupen i 1991.

### Sammenslåing med Løv-Ham
Selv om  etter hvert hadde overtatt det sportslige hegemoniet i Fyllingsdalen, hadde Fyllingen fortsatt bred lokal oppslutning. Sammen med Løv-Hams svake økonomi og Fyllingens lengre opphold i 2. divisjon førte dette i 2007 til forhandlinger om sammenslåing av fotballavdelingene. Planene om en ny klubb med ambisjoner om toppfotball strandet da forslaget ikke fikk flertall på et ekstraordinært årsmøte i Fyllingen.

Forhandlingene ble tatt opp igjen i 2011, og 28. september vedtok årsmøtene i begge klubbene sammenslåing. Den nye klubben fikk navnet FK Fyllingsdalen, og sammenslåingen trådte i kraft 1. januar 2012.

### Ny oppstart med fotball i Fyllingen
I oktober 2024 besluttet Fyllingen IL å starte opp fotballaktivitet igjen, med et seniorlag i 7. divisjon og et oldboyslag. Mats Wedervang ble ansatt som trener. I 2025 rykket laget opp og klubben vant også Ballsparkcupen, som ga kvalifiseringsrett til NM året etter. Erik Huseklepp var blant lagets profiler denne sesongen. I desember 2025 ble det kjent at Gunnar Eiken tiltrer som assistenttrener fra 2026.

### Serieplasseringer

Grønt markerer opprykk, mens rødt er nedrykk.

## Kjente spillere
*Per-Ove Ludvigsen
*Erik Huseklepp
*Vidar Bahus
*Inge Ludvigsen

## Se også
* Fyllingen Fotball i 1990
* Fyllingen Fotball i 1991

## Referanser


## Eksterne lenker
*
Enneagram

**Enneagrammet** (eller enneagon) er en nipunkt diametrisk modell som er brukt til å indikere den dynamiske måten aspekter av ting og prosesser er forbundet og i endring.

Symbolets opphav regnes å være G. I. Gurdjieff, som brukte symbolet på en mer kompleks måte enn til personlighetstype-klassifikasjonen som symbolet ofte forbindes med.

I disse dager er Enneagream-figuren mest kjent for sitt bruk i å indikere en dynamisk modell av ni distinkte og sammenkoblede psykologiske typer. (vanligvis kalt personlighetstyper) Disse typene kan bli forstått som ubevisst utvikling fra ni spesielle arketyper i menneskepsyken.

Som en typologisk modell er den ofte navngitt «Enneagram av personlighet» (*Enneagram of personality*), men det er vanlig å kalle modellen Enneagrammet.

Det er et teoretisk skille mellom personlighet og karakter. Dagens måter å forstå og beskrive Enneagrammet på, har utviklet seg fra forskjellige tradisjoner av spirituell visdom til moderne psykologisk innikt. Fortsatt er det mange som forstår enneagrammet prinsipielt på en spirituell eller mystiske måte, andre mennesker forstår enneagrammet i psykologiske termer.

## Den diametriske figur
Begrepet enneagram kommer fra det greske ordet «ennea» som betyr «ni» og betyr derfor et «ni-diagram». Figuren er også kalt et «enneagon». Den vanligste formen av en Enneagram-figur er satt sammen av en sirkel med en likebenet trekant og irregulære heksagon. Ni punkt av trianglet og heksagon er koblet sammen rundt sirkelen.

## Referanser
Ça Ira

***Ça Ira*** er en opera i tre akter utgitt i 2005 av Roger Waters til et fransk libretto av Étienne Roda-Gil og hans kone Nadine, basert på det historiske emnet om den franske revolusjonen.

Den første forestillingen var i Roma 17. november 2005, og den første innspillingen ble gitt ut 26. september 2005 med Bryn Terfel (kjent fra «Ave Maria»-utgivelsen til Sissel Kyrkjebø), Ying Huang og Paul Groves.

Arbeidet med operaen pågikk over en lang periode. Roger Waters, bedre kjent for sitt arbeide i bandet Pink Floyd, ble forespurt av ekteparet Roda-Gil til å jobbe med deres libretto allerede i 1987. Den første versjonen ble ferdig innspilt i slutten av 1988. Etter å ha hørt innspillingen ble president François Mitterrand imponert og ba Paris Opera ha den klar for den tohundreårige markeringen av revolusjonen i juli 1989, men direktørene av Paris Opera var av en annen oppfatning og var motstandere av oppsetningen på grunn av, ifølge Roger Waters selv; «Jeg var engelsk, og jeg hadde vært i et rockeband». Prosjektet ble satt til side inntil 1995, da Waters begynte å bearbeide materialet for en profesjonell innspilling og en premiereforestilling.

Tittelen *Ça Ira* kommer fra en sang om den den franske revolusjonen. Waters brukte ikke de originale tekstene, (angivelig fra en gatesanger kalt Ladrè rundt år 1790), men dets åndelige levninger. Den best kjente forestillingen av den originale sangen ble innspilt og sunget live av Édith Piaf.

## Sporliste
### Disk 1
#### Akt 1
#«The Gathering Storm» – 1:38
#«Overture» – 4:06
#**Scene 1: A Garden in Vienna 1765** – 0:53
#«Madame Antoine, Madame Antoine» – 2:53
#**Scene 2: Kings Sticks and Birds** – 2:41
#«Honest Bird, Simple Bird» – 2:10
#«I Want to Be King» – 2:37
#«Let Us Break All the Shields» – 1:45
#**Scene 3: The Grievances of the People** – 4:40
#**Scene 4: France in Disarray** – 2:34
#«To Laugh Is to Know How to Live» – 1:44
#«Slavers, Landlords, Bigots at Your Door» – 3:36
#**Scene 5: The Fall of the Bastille** – 1:34
#«To Freeze in the Dead of Night» – 2:19
#«So to the Streets in the Pouring Rain» – 4:17

#### Akt 2
#**Scene 1: Dances and Marches** – 2:11
#«Now Hear Ye!» – 2:18
#«Flushed With Wine» – 4:31
#**Scene 2: The Letter** – 1:39
#«My Dear Cousin Bourbon of Spain» – 2:48
#«The Ship of State Is All at Sea» – 1:46
#**Scene 3: Silver Sugar and Indigo** – 0:55
#«To the Windward Isles» – 4:50
#**Scene 4: The Papal Edict** – 1:17
#«In Paris There's a Rumble Underground» – 6:19

### Disk 2
#### Akt 3
#**Scene 1: The Fugitive King** – 2:21
#«But The Marquis of Boulli Has a Trump Card Up His Sleeve» – 4:27
#«To Take Your Hat Off» – 2:40
#«The Echoes Never Fade from That Fusillade» – 3:15
#**Scene 2: Commune De Paris** – 2:43
#«Vive La Commune De Paris» – 3:16
#«The National Assembly Is Confused» – 2:41
#**Scene 3: The Execution of Louis Capet** – 1:39
#«Adieu Loius for You It's Over» – 3:45
#**Scene 4: Marie Antoinette – The Last Night on Earth** – 1:39
#«Adieu My Good and Tender Sister» – 5:09
#**Scene 5: Liberty** – 2:51
#«And In the Bushes Where They Survive» – 6:52

## Kilder
* 

## Eksterne lenker
*
Den schmalkaldiske krig

**Den schmalkaldiske krig** ble ført mellom 1546 og 1547 av den katolske keiser Karl V mot Schmalkalden-forbundet, et protestantisk fyrsteforbund som tok sitt navn etter byen Schmalkalden. 

De protestantiske fyrstene, som hadde alliert seg etter riksdagen i Augsburg i 1530, var i økende grad en maktfaktor som truet keiserens innflytelse.

Først etter at Karl V i 1544 ved freden i Crépy hadde bragt stridighetene med Frankrike til ende, hadde han mulighet og midler til å bruke makt mot Schmalkalden-forbundet. Keiseren sluttet med pave Paul III forbund mot «kjetterne». Da forbundet i 1546 vegret seg for å sende representanter til konsilet i Trient, lyste han Johann Fredrik I av Sachsen og Philipp I av Hessen fredløse gjennom riksakt (*Reichsacht*). Det lyktes ham å vinne den egentlig protestantiske hertug Moritz av Sachsen for sin sak, noe som svekket forbundet. Han utnyttet dette ved å innlede sitt såkalte *Donaufelttog* mot forbundet, først mot isolerte forbundsbyer i Syd-Tyskland (Ulm, Konstanz, Biberach), og beseiret ved slaget på Lochauer Heide ved Mühlberg an der Elbe den 24. april 1547 den schmalkaldiske forbundshær. Johann Fredrik I ble tatt til fange, og landgreve Philipp av Hessen overgav seg. Begge ble i årevis holdt i fangenskap i Nederlandene. Selv om Bremen og Magdeburg fremdeles motstod keiseren, var forbundet i realiteten oppløst.

Som belønning for å ha skiftet side tildelte han hertug Moritz av Sachsen den saksiske kurverdigheten, som inntil da hadde vært innehatt av Johann Fredrik av den ernestinske linje av Wettinslekten. Kurlandene og andre deler av Sachsen kom da i den albertinske linjes besittelse, mens ernestinerne kun beholdt deler av Thüringen, som ble delt opp i en rekke småstater.

På riksdagen i Augsburg i 1548 måtte de protestantiske fyrstene akseptere det såkalte *[[Augsburger Interim]]*

Karl V var imidlertid ikke istand til å stanse urolighetene, og seieren over protestantene ble kortvarig. I 1552 slo den styrkede kurfyrst Moritz av Sachsen seg sammen med andre protestantiske fyrster mot den spanske suksesjon og keiseren, og det lyktes fyrstene å tvinge keiser Karl på flukt. Hans bror, Ferdinand (I), forhandlet på sin side med Moritz av Sachsen og de protestantiske fyrstene, og det kom til Passau-traktaten, som sikret protestantene vidtfavnende rettigheter. Ved religionsfreden i Augsburg i 1555 ble disse bekreftet.

Karl V abdiserte etter sitt nederlag i 1556 til fordel for Ferdinand.

## Litteratur

* Ferdinand Seibt: *Karl V. – Der Kaiser und die Reformation.*  Berlin (2. oppl.) 1998.  ISBN 3-442-75511-5
Cefuroksim

**Cefuroksim** er et antibiotikum av typen 2. generasjons cefalosporin. Cefuroksim markedføres i Norge også under produktnavnet **Zinacef**. Preparatet er i Norge kun tilgjengelig for bruk intravenøst.

## Litteratur

* 
*
Per Nilsson (fotballspiller)

**Per «Pelle» Nilsson** (født 1982) er en svensk tidligere fotballspiller. 

Han har spilt for FC København i Danmark, TSG 1899 Hoffenheim og 1. FC Nürnberg i Tyskland, Odd Grenland i Norge, AIK Solna, GIF Sundsvall, IFK Timrå, men spilte sine første organiserte fotballkamper i sin hjemklubb Stigsjö IK i 1988.

## Odd Grenland
Han kom til Odd Grenland før sesongen 2005 for omtrent 3 millioner kroner, sannsynligvis klubbens dyreste spiller før 2007. Etter halvspilt sesong i 2006 hadde «Pelle» fått mye skryt av både trenere, spillere og eksperter, og ble rangert som en av Tippeligaens stabilt beste spillere. Før overgangsvinduet stengte 31. august 2006 mottok Odd flere bud fra Sunderland AFC, uoffisielt på 15 millioner kroner, men klubben valgte å beholde Nilsson ut sesongen. Han ble kåret til Årets spiller i norsk fotball av *[[VG]]* i 2006. Til Hoffenheim gikk Nilsson for om lag 15 millioner kroner sommeren 2007.

## TSG 1899 Hoffenheim
Starten av sesongen 2009/2010 blir Pelle valgt frem av medspillerne til å være lagets kaptein etter å ha vært visekaptein sesongen før. Men allerede 3 oktober(8. serierunde) får Pelle et brudd i høyrearmen etter en duell med Aristide Bancé som setter han ut av laget for en tid, men han utførte egne treningsøkter med gips.

## 1. FC Nürnberg
I juni 2010 signerte han for 1. FC Nürnberg etter at det ble mindre og mindre spilletid i Hoffenheim.

## Landslagskarriere
* G18 – 10 kamper, 1 mål
* G19 – 9 kamper, 1 mål
* U21 – 16 kamper, 1 mål
*  - 8 kamper, 0 mål

## Klubbstatistikk

## Referanser


## Eksterne lenker
* 
* 
*  Per Nilssons offisielle blogg
*  Profil på 1.FC Nürnberg 
*  A-landslags profil på Svenskfotboll.se
*  Profil på Football-Lineups.com
Fernando de Ornelas

**Fernando Franco de Ornelas** (født 29. juli 1976), med kallenavnene **«Nando»** og **«Pastornelas»**, er en venezuelansk fotballspiller med portugisisk statsborgerskap som er spillende trener for Gulset IF i Skien. Han hadde spilt for en rekke ulike klubber i ulike land da han i 2005 kom til Norge og Odd Grenland, der han etter en litt tung start ble en av klubbens mest profilerte spillere. De daværende Odd-trenerne Arne Sandstø og Gaute Larsen mente de Ornelas var den raskeste spilleren som noensinne hadde spilt for Odd Grenland, og han var også kjent for sine mange spektakulære mål, ofte langskudd fra over 20 meter.  

Han ble løst fra kontrakten med Odd sommeren 2008, et halvt år før kontraktslutt, etter at prestasjonene hans hadde blitt svakere gjennom sesongen 2007, og han hadde tilbrakt begynnelsen av sesongen 2008 på innbytterbenken til rekruttlaget i 3. divisjon. Han flyttet så hjem til Venezuela og Monagas SC, men allerede ett år etter vendte han tilbake til Skien fordi han fryktet for barnas sikkerhet i Caracas. Sommeren 2009 skrev han under på en kontrakt med Mjøndalen IF ut sesongen, men ryggproblemer gjorde at det ble med tre kamper. Han valgte derfor å trappe ned som spiller og begynne en trenerkarriere.

de Ornelas har bekledd både offensive og defensive posisjoner, men ble i Odd en mer og mer rendyrket offensiv spiller, og ble brukt enten som spiss eller som offensiv midtbanespiller. Han har spilt 30 landskamper og scoret fem landslagsmål for . Han har også portugisisk pass, og ble derfor regnet som EU-spiller den gang det var begrensning på hvor mange spillere fra land utenfor EU/EØS-området et lag kunne ha. 

Fernando de Ornelas er personlig kristen, og er også pastor for sin egen menighet, noe som ga ham kallenavnet «Pastornelas» blant Odd-fansen. Han var tidligere kjent for en utagerende livsførsel, noe som bidro til at han var innom hele 14 klubber i åtte land på seniornivå, noe som gjør ham til den venezuelianske spilleren som har spilt i flest land.

Han vant A sluttspill Dana Cup 2023 som trener med IF Storm G15 etter 1-0 seier over IK Start.

## Referanser


## Eksterne lenker
*
Temenos

**Temenos** (fra gresk: τέμενος, flertall: τεμένη, *temenē*, «å kutte») betegner et avgrenset område, som er avskåret og tildelt som et offisielt domene, omkring et tempel. Det ble opprinnelig brukt om greske templer, men innen arkeologien brukes begrepet også om området rundt romerske templer. Området var dedikert til en gud, for eksempel et helligdom eller en hellig lund hvor hensikten var blant annet å skape en buffer mellom den vanlige verden og tempelet. Alteret var plassert utenfor greske templer, slik at man trengte et avgrenset område som omfattet dette for å hindre skjending av det.

Temenos var normalt avgrenset av en mur. Området var hellig grunn; det kan sammenlignes med vigslet grunn omgitt av en kirkegårdsmur. Årsaken til at man hadde et slikt område var ikke bare å skape en buffer mellom den vanlige verden og tempelet. Alteret var plassert utenfor greske templer, slik at man trengte et avgrenset område som omfattet dette for å hindre skjending av det. 

Fredløse og etterlyste kunne i en del tilfeller få asyl innenfor temenos, fordi det ble ansett som en krenkelse mot guddommen å pågripe noen der. Dette var ikke noen absolutt regel, og det fortelles i klassisk litteratur om et tilfelle hvor en person la hendene på alteret og dermed påberopte seg asyl, noe som ble besvart med at hendene ble hugget av slik at man kunne ta med seg resten av personen. Dette ble riktignok av mange ansett som en skjendig handling.

## Referanser


## Eksterne lenker
*
Vangsteinen

**Vangsteinen**, også omtalt som **Vangssteinen** og **Vangstenen**, er en runestein i Vang kommune i Valdres i Innlandet. Steinen er antatt å være fra første halvdel av 1000-tallet. Steinen er av en skifrig bergart. Den har en irregulær form og er 2,15 meter høy, 1,25 meter bred og 8–13&nbsp;cm tykk. Steinen sto inntil 1840-tallet utenfor Vang stavkirke. Da denne ble revet og flyttet til Karpacz i Polen, ble steinen flyttet til kirkegårdsporten ved Vang kirke, der den fortsatt står. Den er registrert av Riksantikvaren med ID nr. 31725.

Denne runesteinen er også kjent som en billedstein på grunn av den omfattende dyreornamentikken på steinens ene side. Langs høyre side har steinen en innskrift i yngre runer (kortkvistruner) som lyder:

:**kosa:sunir:ristu:s(t)in:þinsi:af(t)ir:kunar:bruþur:sun**

Utskrevet til norrønt blir det:

:*Gása synir reistu stein þenna eptir Gunnar, bróðurson*

Oversatt til moderne norsk blir dette:

: «Gåses sønner reiste denne stein etter Gunnar, (sin) brorsønn»

Billedmotivet består av bånd og bladfliker som danner et rosettkors eller stilisert tre. Øverst består motivet av en stilisert løvefigur. Alle motivene er utført i klassisk ringerikestil.

Et bruddstykke av en stein fra Ål i Hallingdal har likhetstrekk med motivet på denne steinen.

Ofte sammenlignes denne steinen med en tilsvarende stein i Danmark, den største av de såkalte Jellingsteinene. Denne har et motiv hvor visse formelementer er sammenlignbare.

## Eksterne lenker
* 
* Olavsrosa: Vangsteinen 
* Kart
*
Rådsherre

En **rådsherre** kunne eller kan i mange europeiske land betegne en mann som er medlem av en bys råd, eller mer moderne: bystyre eller byråd.

Tittelen eksisterer fremdeles i bl.a. Tyskland (*Ratsherr*).
Israel Kirzner

**Israel Meir Kirzner** (født 13. februar 1930 i London) er en ledende økonom innen den «østerrikske skole». Han studerte under Ludwig von Mises, og er en av de mest fremstående eksperter på Mises' tenkning og metoder. Kirzner er professor ved New York University.

## Referanser


## Eksterne lenker
* 
* Israel Kirzner's Faculty Page
De servo arbitrio

**De servo arbitrio** (*«Om den trellbundne vilje»*) er et skrift av Martin Luther fra desember 1525. Det oppstod som reaksjon på nederlenderen Erasmus av Rotterdams humanistiske læremening, og ble forfattet fra september 1524. Det gjelder som en av Luthers viktigste tekster.

## Eksterne lenker
* De Servo Arbitrio som pdf-dokument
* Universität Duisburg-Essen zum ''De servo arbitrio''
Vang kirke

Vang kirke kan vise til:

* Vang kirke (Ridabu) – i Hamar kommune i Hedmark
* Vang kirke (Valdres) – i Vang kommune i Oppland
* Vangskyrkja - i Voss kommune i Hordaland
* Vangen kirke - i Aurland kommune i Sogn og Fjordane
Ali al-Habsi

**Ali Abdullah Harib Al-Habsi** (født 30. desember 1981) er en omansk fotballspiller som fra 30. juni 2020 er klubbløs. Han er også målvakt på .

Al-Habsi var Lyns førstekeeper i Tippeligaen 2005. Han ble solgt til Bolton i en noe kontroversiell overgang, og ble Boltonspiller i 2006. al-Habsi er en svært god målvakt, av mange regnet som Tippeligaens beste de årene han spilte i Norge. Al-Habsi fikk Kniksen-prisen for årets målvakt i 2004. Han har en meget god rekkevidde og feltarbeid.

I desember 2008 signerte al-Habsi en ny langtidskontrakt med Bolton fram til 2013, men i juli 2011 signerte han en ny kontrakt med Wigan Athletic FC.

## Referanser


## Eksterne lenker
* 
* Presentasjon på LynHistorie (tidligere LynFotball.net (2003-05))
Bjarne Ingebretsen

**Bjarne Kortgaard Ingebretsen** (født 1987) er en norsk fotballspiller og fotballtrener som er assitenttrener for .

Høsten 2003 kom han til  da han begynte på Norges Toppidrettsgymnas. I januar 2004 tok trener Henning Berg ham opp i Lyns seniorstall, og debuterte samme år i Eliteserien. Han markerte seg for alvor i Eliteserien ved å lage to mål for Lyn i borteseieren over Bodø/Glimt 3. juli 2005. Til tross for at han var ansett som et stort talent, maktet han aldri spille seg til fast plass hos Lyn i Eliteserien. Etter opphold på lån hos  og  i divisjonen under, lot Lyn ham signere på permanent basis for Nybergsund. Foran 2011-sesongen dro han hjem til moderklubben .

Ingebretsen var en anvendelig, venstrebeint spiller som ble brukt både som back, flanke, sentral midtbane og spiss. Han er sønn av Bjørn Petter Ingebretsen og grandnevø av Arnt Kortgaard.

## Referanser


## Eksterne lenker
* 
* Profil på lynfotball.net
Johan Gottfried Conradi (lege)

**Johan Gottfried Conradi** (1835–1919) var en norsk lege. Han var sønn av Andreas Christian Conradi og Sophie Gormine Gorm.

## Liv og virke
Conradi ble student i 1853 og avla medisinsk eksamen i Christiania i 1861. Fra 1860 til 1861 jobbet han som kandidat ved Rigshospitalets hovedavdeling, og i årene etter 1861 hadde han ulike stillinger ved Fødselsstiftelsen og Rikshospitalet.

Sommeren 1863 ble han utnevnt til konstituert by- og fattiglege i Christiania, og under epidemiene i 1864 og 1865 var han lege ved Ankerløkkens koppelasarett.

Under den andre slesvigske krig tjenestegjorde Conradi som militærlege på dansk side fra mars til juli 1864. Den 15. mars hadde Conradi tilsyn med tre lasaretter i Fredericia. Et av dem lå i en festning som ble bombardert den 20. og 21. mars, og syke og sårede ble overført til Fyn. Conradi tjenestegjorde som lege ved Dybbøl da denne skansen ble stormet 18. april 1864. Som lege transporterte han sårede til København med det norske dampskipet «Nordstjernen». Conradi ledet deretter feltsykehus på Fyn og Jylland.

I 1865 gjorde han flere studiereiser i Europa og USA. Og den 8. mai 1876 giftet han seg med Mette Amalie («Mally») Wilhelmine Kirsebom (15. mai 1854 Kristiansand-), datter av Gabriel Bloch Kirsebom (1814 Stavanger-1896 Kra.) og 2. hustru Francisca Birgitte Bock (1821-1900).

I årene 1863&ndash;1866 var Conradi ansatt som reservelege ved Christiania Bys Sygehus. Fra 1866 til 1869 var han likeledes reservelege ved Fødselsstiftelsen i Christiania og ved Børnehospitalet.

I 1869 startet han en privat legepraksis i Christiania, samtidig som han var ansatt som lege ved Akershus landsfengsel og ved landsfengselet for kvinner fra 1889 til 1914. Conradi var eksaminator ved jordmorskolen i Christiania fra 1873 og skolens medbestyrer fra 1900.

Conradi var den første stormester i Den Norske Frimurerorden etter unionsoppløsningen i 1905, da han overtok etter kong Oscar II. ifølge Bugge:1907, **s. 275f**: se Karl Ludvig Bugge: St. Johannes-Logen St. Olaus til den Hvide Leopard i Kristiania / 1749 — 1757 — 1907 / JUBILÆUMSSKRIFT 1907 (Kristiania 1907)

## Utmerkelser
Conradi fikk flere utmerkelser for sitt arbeid. I 1864 ble han ridder av den danske Dannebrogordenen, og i 1902 Karl XIIIs orden. I 1905 ble Conradi ridder av St. Olavs Orden.

## Referanser
Boccia

: *For klokkemerket Boccia, se [[Boccia (klokke)]]*

**Boccia** er et boulespill, og er beslektet med bocce og petanque. Disse spillene stammer fra kulespill som ble spilt i det gamle Roma. 

Spillets nåværende form er utviklet særlig i Italia, og spilles mest i Europa. Men også i USA, Canada, Australia og 
Argentina spilles dette en del, på grunn av immigranter som har flyttet hit. 

Boccia er spesielt tilpasset funksjonshemmede.

## Regler
Boccia kan spilles individuelt eller med lag på 2 eller 3 spillere. 

Målet er å kaste kuler (egentlig av lær), og komme nærmest mulig en liten målball, som gjerne kalles «grisen» (eng: *Jack*). Konkurrentene har hver sin farge på kulene; rød eller blå. Hvem som skal kaste først avgjøres ved å kaste mynt og kron.

«Grisen» kastes først, deretter kaster lagene sine baller etter tur. Ballen kan kastes eller skyves med foten, og dersom en utøver er spesielt handicappet kan han benytte en bocciarenne. Dersom utøveren trenger en assistent for å bruke bocciarennen, skal denne assistenten
stå med ryggen mot banen, slik at denne ikke kan hjelpe utøveren.

Etter hver runde telles poengene opp, og vinneren gis ett poeng per ball som er nærmere «grisen» enn motstanderens nærmeste ball (likt curling). Laget eller spilleren som har flest poeng sammenlagt etter alle rundene, vinner kampen.

I individuelle konkurranser skal det spilles 4 runder og 6 baller per spiller per runde. I parspill skal det spilles 4 runder og 6 baller per par per runde (3 per spiller). I lagspill skal det spilles 6 runder og 6 baller per lag per runde (2 per spiller).

## Mesterskap

For handicappede i Norge arrangeres årlig NM individuelt og NM for lag. I tillegg arrangeres Norgesserien individuelt og for lag. 
Internasjonalt arrangeres årlig EM og VM, og boccia er dessuten en gren i de paralympiske sommerleker.

## Eksterne lenker
* Norges Fleridrettsforbund 
* Den Internasjonale Bocciakomiteen
Ivar A. Skar

**Ivar Anstein Skar** (født 28. mai 1937 i Vang, død 8. juni 2018 i Oslo) var Den norske Frimurerordens stormester fra 8. oktober 2005 til 4. oktober 2012.

## Referanser
Bujumbura

**Bujumbura** er den største byen i Burundi, og var hovedstad frem til desember 2018. Byen ligger ved Tanganyikasjøen og har om lag 800 000&nbsp;innbyggere (2008). Her produseres det blant annet sement, tekstiler og såpe. Bujumbura er landets største havneby, og herfra skiper man ut landets viktigste eksportvare, kaffe, i tillegg til bomull, dyrehuder og tinn.

Det går ferger fra Bujumbura til Kigoma i Tanzania, og byen har også en flyplass, hvor Air Burundi, landets nasjonale flyselskap, har hovedbase. Universitetet i Burundi, som er landets eneste, holder til i byen.

## Historie
Bujumbura vokste fram etter at det ble anlagt en militærleir i Tysk Østafrika i 1889. Etter første verdenskrig ble Bujumbura det administrative senteret for det belgiske suzerinatet Ruanda-Urundi som var et klasse B mandatområde under Folkeforbundet fra 1924 til 1945. Byens navn ble endret fra Usumbura til det nåværende navnet Bujumbura i 1962, da Burundi ble et selvstendig land. Siden frigjøringen fra Belgia har Bujumbura flere ganger vært rammet av harde kamper mellom de to rivaliserende folkegruppene hutu og tutsi. I dag står Bujumbura som en underutviklet by.
## Eksterne lenker
*
Melkesyre

**Melkesyre**, **2-hydroksypropansyre** (HLa) (kalles også **laktat** (La-) (Laktat er en del av melkesyre)), dannes det kontinuerlig en liten mengde av under glykolysen. Dette klarer imidlertid kroppen å frakte bort så lenge man holder seg innenfor den aerobe sonen (arbeider med overskudd av oksygen). Når man så beveger seg over i den anaerobe sonen klarer ikke kroppen lenger å omgjøre glukose og oksygen til energi, vann og CO2. Derfor dannes melkesyre for å gi cellene energi, men dette gir 18 ganger mindre energi enn reaksjonen med oksygen. Så når musklene får lite oksygen under trening vil de ha mindre energi å bruke og du kan ikke holde ut mye lenger. Eksempler på ting der man jobber i den anaerobe sonen kan være 100 m løp, vektløftning, eller skyving av tunge gjenstander o.l. Melkesyre blir også brukt til konservering i melkeprodukter, og finnes blant annet i yoghurt, rømme, kulturmelk og ost. Melkesyre har E-nummer 270.
## Referanser



## Eksterne lenker
*
Klaus-Jürgen Wrede

**Klaus-Jürgen Wrede** (født 1963) er en tysk spilldesigner og spillforfatter.

I 2001 vant han de to store tyske spillprisene, blant annet Spiel des Jahres, med «*[[Carcassonne]]*», et spill som kombinerer taktiske utfordringer med enkelhet og tempo.

Wrede er utdannet innen musikk ved Universitetet i Köln, og studerte senere teologi.

## Spill
* 2000 *Carcassonne*
** 2002 *Carcassonne – Katedraler og Vertshus* (Utvidelse)
** 2003 *Carcassonne – Handelsmann og Byggmester* (Utvidelse)
** 2003 *Carcassonne – Konge og Speider* (Utvidelse)
** 2004 *Carcassonne – Greven* (Utvidelse)
** 2005 *Carcassonne – Prinsessen og Dragen* (Utvidelse)
* 2001 *Carcassonne – Jeger og samler*
* 2002 *Krone & Schwert*
* 2003 *Carcassonne – Borgen*
* 2003 *Fugger*
* 2004 *Pompeii*
* 2004 *Carcassonne – Byen*
* 2005 *Dragonriders*

## Referanser


## Eksterne lenker
*
Deuterium

**Deuterium**, også kalt *tungt hydrogen*, er en stabil isotop av hydrogen. Deuteriumkjernen kalles  vanligvis for **deuteron** og består av et nøytron og et proton. Dette er i motsetning til den vanligste hydrogenkjernen (i varianten protium) som består av kun ett proton. Isotopnavnet kommer fra det greske navnet *deuteros*, som betyr to (her fra antall subatomære partikler i kjernen). Omtrentlig 0.015&nbsp;% av all hydrogen er deuterium (0.030&nbsp;% i forhold til vekt). I havet finner man omtrent et deuteriumatom pr. 6500 hydrogenatom.

Den kjemiske formelen for deuterium er 2H eller D. Det kalles også for hydrogen-2.

## Første beskrivelse
Deuterium ble først oppdaget spektroskopisk og beskrevet av kjemikeren Harold Urey (Columbia University) sent i 1931. Dette bidro til at han fikk Nobelprisen i kjemi i 1934.

## Anvendelse av deuterium
Deuterium er den vanligste bestanddel i hydrogenbomber, en type atombombe. Hydrogenbomber kalles også fusjonsbomber. Deuterium erstatter vanlig hydrogen i tungtvann som brukes for å bremse nøytroner i kjernefysiske anlegg. Denne deuteriumets egenskap (at den i mindre grad absorberer nøytroner) gjør det generelt anvendelig i kjernereaktorer som benytter ikke-anriket uran, da i form av tungtvann (D2O). 

Deuterium kan også benyttes som brensel i fusjonsreaktorer, både rent og blandet med tritium.

## Referanser




## Se også
* Hydrogen
* Protium
* Tritium
Lisa Kara Fröyland Felberg

**Lisa Kara  Fröyland Felberg** (født 1974) er en norsk rektor, lærer og politiker (MDG).

Fröyland var nasjonal talsperson for partiets ungdomsorganisasjon Grønn Ungdom fra 1996 og til hun fikk vervet som nasjonal talsperson for Miljøpartiet De Grønne i 1999. Det vervet beholdt hun fram til 2002. Hun har vært lokal talsperson for partiet i Oslo bare med korte opphold mellom 1997 og 2005. Fra 1996 til 1998 var hun også president i Nordens Grønne Ungdomsforbund, som bestod av Grønn Ungdom i Norge, Grön Ungdom i Sverige, Vihreat Nuoret i Finland og Grønn Ungdom i Danmark. 

Fröyland har i flere år vært aktiv i Norges Miljøvernforbund og i Nei til EU. I årene 2000–2003 jobbet hun som journalist i *Gamlebyposten* i bydel Gamlebyen i Oslo.

Noen år senere var hun engasjert i Norsk cøliakiforening, der hun fra februar 2009 til 2012 var fylkesleder i Oslo og Akershus.

Fröyland er utdannet allmennlærer og lektor, med master i fransk, utdanningsvitenskap og utdanningsledelse. Hun har hatt flere jobber i barne- og ungdomsskoler i både Lørenskog og Oslo, som lærer i norsk, engelsk, fransk, spansk og mediefag. Fröyland jobbet en periode som avdelingsleder for studiespesialisering ved Edvard Munch videregående skole. Fra skoleåret 2020/21 er hun ansatt som undervisende skoleleder (avdelingsleder) ved Groruddalen skole i Oslo. I 2025 startet Fröyland som rektor på Benterud skole i Hønefoss.

Fröyland ble innvalgt i Lørenskog kommunestyre for perioden 2015–2019 som 2.kandidat for Miljøpartiet De Grønne og ble gruppeleder for den grønne gruppa. Hun stilte igjen som 2. kandidat i 2019, ble gjenvalgt til kommunestyret for perioden 2019–2023 og fortsatte som gruppeleder. I 2023 ble hun gjenvalgt for perioden 2023–2027.

Sammen med Torunn Dreyer utga Fröyland i 2024 skolekalenderen *Skolelederkalenderen 24/25 – aktiv-i-tet*. 

## Referanser
Søtpotet

**Søtpotet** (*Ipomoea batatas*) er en rotgrønnsak som tilhører vindelfamilien. Den ligner på potet, men tilhører ikke samme familie. Søtpoteten er avlang og ofte større enn poteten, med rødrosa eller hvitt skall, og hvitt, gult eller lilla fruktkjøtt. Den tilberedes på samme måte som potet.

Søtpoteten kommer opprinnelig fra Sør-Amerika, har en søtlig smak og er rik på blant annet A-, C- og E-vitaminer.

## Utbredelse i stillehavsområdet
Da antropologer for første gang kom til Papua Ny-Guinea på 1800-tallet, oppdaget de at søtpoteter ble dyrket av folk i høylandet langt inne på øya, i noe av det mest utilgjengelige terreng som finnes på jorden. Spørsmålet var hvordan planten har kommet dit fra Sør-Amerika.  

Ifølge treleddmodellen har søtpotetens utbredelse fra Amerika til stillehavsområdet skjedd i tre steg, først ved polynesiernes kontakt med vestkysten av Sør-Amerika i området ved Peru og Ecuador en gang mellom år 1000 og 1100, så ved at spanske sjøfarere brakte søtpoteter fra Mellom-Amerika til Filippinene tidlig på 1500-tallet og deretter omtrent på samme tid ved portugisiske handelsmenn som spredte søtpotet fra Karibia og Mellom-Amerika til de østlige delene av Indonesia, hvorfra den har spredt seg blant annet til innlandet i Ny-Guinea.

## Se også
* Søtpotetpai

## Referanser


## Eksterne lenker
*
Drabantby

**Drabantby** er et bysamfunn utenfor selve bykjernen. Den skiller seg gjerne fra forstedene ved at den bygges mer planmessig, i større målestokk, mer konsentrert, men med offentlig kommunikasjon (ofte tunnelbane) tilknyttet moderbyen som den er avhengig av når det gjelder en rekke funksjoner.

I moderne byplanlegging anlegges ofte et bi-sentrum med tilliggende boligstrøk i periferien av en større by. Drabantbyen skal ha god forbindelse med moderbyens sentrum, dit en stor del av arbeidstakerne pendler. Drabantbyer har lokale arbeidsmuligheter i dagligvarebutikker, skoler, barnehager og andre fellesinstitusjoner. Iblant er der også også kirke, bibliotek, kino og så videre. Fellesinstitusjonene kan ligge ved en jernbanestasjon eller et T-bane- eller bussstopp.

Ordet «drabantby» ble først brukt i dansk (ca. 1920, sammen med «datterby» og «planetby»), i norsk fra 1930-årene, idet «soveby» mest ble brukt i 1950-årene.

## Norge
Lambertseter syd for Oslo sentrum er blitt kalt Norges første drabantby, men flere er eldre. Lambertseter ble regulert og tegnet for OBOS av Frode Rinnan og stod ferdig i 1953, mens Etterstad ble påbegynt allerede i 1946. I 1947 ble blokkene for DNLs ansatte påbegynt langs Otto Ruges vei på Eiksmarka i Bærum, innflytningsklare i 1949. Også Keyserløkka med sine tre borettslag, der bygging startet i 1948, kan regnes som en drabantby.

I Bergen begynte man å planlegge drabantbyen Landås da Aarstad boligselskap A/S ble stiftet i november 1947 med Bergen kommune som hovedaksjonær. I februar 1949 anbefalte rådmannen at dette boligselskapet fikk «feste enkefru Rakel Brynhildsens eiendom Ny-Landås» som byggegrunn. 

I 1960- og 1970-årene kom de store drabantbyene i Groruddalen, nordøst for sentrum. Men drabantbyer dannes også rundt mindre moderbyer. Gulset og Klyve i Skien er ganske store. De er bygd rundt 1970-årene. Gulset er størst, med 18&nbsp;948 innbyggere. I Trondheim ble drabantbyene Saupstad, Kolstad og Flatåsen oppført på slutten av 1960-årene og begynnelsen av 1970-årene.

Et annet eksempel er blokkbebyggelsen fra slutten av 1960-årene og tidlig 1970-årene da Vallefjellet og Gullskåret på Rolvsøy, utenfor Fredrikstad ble bygget.

## Referanser
  

## Se også
* Bydel
* Strøk
* Byplanlegging
* Hageby

## Eksterne lenker
* Oslo får drabantbyer, artikkel hos Norgeshistorie.no
* Historiske turtips i drabantbyer i Oslo